b'\n_START_ARTICLE_\nDiafragma (kontracepcija)\n_START_PARAGRAPH_\nDiafragma \xe2\x80\x93 viena i\xc5\xa1 barjerini\xc5\xb3 kontracepcijos priemoni\xc5\xb3. I\xc5\xa1rasta Nyderlanduose 1882 metais. Tai yra guminis gaubtukas su lanks\xc4\x8diu apvad\xc4\x97liu, kuris yra visada naudojamas su spermicidiniu (s\xc4\x97kl\xc4\x85 \xc5\xbeudan\xc4\x8diu) geliu (nors pati diafragma kaip kontracepcija yra saugesn\xc4\x97 u\xc5\xbe spermicidus). Prie\xc5\xa1 lytinius santykius diafragma \xc4\xafdedama \xc4\xaf mak\xc5\xa1t\xc4\xaf taip, kad u\xc5\xbedengt\xc5\xb3 gimdos kaklel\xc4\xaf (vir\xc5\xa1utin\xc4\x97je mak\xc5\xa1ties dalyje) ir tokiu b\xc5\xabdu taptu u\xc5\xbetvara tolimesniam spermatozoid\xc5\xb3 jud\xc4\x97jimui. Ji apsaugo nuo n\xc4\x97\xc5\xa1tumo ir nuo kai kuri\xc5\xb3 lytiniu keliu plintan\xc4\x8di\xc5\xb3 lig\xc5\xb3, ta\xc4\x8diau ne nuo vis\xc5\xb3. N\xc4\x97ra patvirtinta, kad apsaugot\xc5\xb3 nuo \xc5\xbdIV infekcijos._NEWLINE_Siekiant, kad diafragma b\xc5\xabt\xc5\xb3 efektyvi, ji turi glaud\xc5\xbeiai u\xc5\xbesid\xc4\x97ti ir nenusimauti, ta\xc4\x8diau taip, kad moteris jos nejaust\xc5\xb3. D\xc4\x97l \xc5\xa1ios prie\xc5\xbeasties diafragmos gaminamos keli\xc5\xb3 dyd\xc5\xbei\xc5\xb3. Diafragm\xc4\x85 galima u\xc5\xbesid\xc4\x97ti 6 valandos iki lytini\xc5\xb3 santyki\xc5\xb3, ir nenuimti reikia bent 6 valandas po j\xc5\xb3. Be kita ko, diafragma \xc5\xa1iek tiek padidina cistito rizik\xc4\x85._NEWLINE_Viena i\xc5\xa1 diafragmos modifikacij\xc5\xb3 \xe2\x80\x93 gimdos kaklelio gaubtuv\xc4\x97lis (jis yra ma\xc5\xbeesnis ir maunamas tiesiog ant gimdos kaklelio).'